**Κηφισιά 22/11/22 Αρ.Πρωτ. 59**

**Προς: Διευθυντή/ντρια**

**Υπόψη: Συλλόγου Εκπαιδευτικών**

**ΘΕΜΑ: ΠΡΟΣΚΛΗΣΗ ΣΤΟ ΕΠΙΜΟΡΦΩΤΙΚΟ ΣΕΜΙΝΑΡΙΟ**

**«ΕΧΩ ΤΗΝ ΔΥΝΑΜΗ» ΓΙΑ ΤΟΥΣ ΕΚΠΑΙΔΕΥΤΙΚΟΥΣ ΤΗΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ**

 Αξιότιμε/η κύριε/κυρία Διευθύντρια,

 Σε συνέχεια της συνεργασίας μας θα θέλαμε να σας ενημερώσουμε για την πρόθεση μας να πραγματοποιήσουμε το επιμορφωτικό σεμινάριο εκπαιδευτικών δευτεροβάθμιας εκπαίδευσης με θέμα την επιμόρφωση *στην παρέμβαση πρόληψης και αντιμετώπισης του σχολικού εκφοβισμού* **«ΕΧΩ ΤΗΝ ΔΥΝΑΜΗ» του** **Κέντρου Πρόληψης Εξαρτήσεων και Προαγωγής της Ψυχοκοινωνικής Υγείας του Δήμου Κηφισιάς «ΠΡΟΝΟΗ»** **- ΟΚΑΝΑ.**

 **Σκοπός της παρέμβασης** είναι να μειωθεί η τάση για εκφοβιστικές και εξαρτητητικές συμπεριφορές από τους μαθητές και να χτιστεί ένα κλίμα καλής επικοινωνίας, οριοθέτησης, αποδοχής και αλληλοϋποστήριξης μεταξύ των μαθητών.

 **Ο γενικός στόχος της παρέμβασης** είναι να υποστηρίξει τους μαθητές να μάθουν να θέτουν όρια, να ενδυναμωθούν και να διαχειρίζονται τις συγκρούσεις με πιο αποτελεσματικό τρόπο μέσα στο σχολείο, ακόμη να αντιμετωπίζουν τους θύτες και να υποστηρίζουν τα θύματα και αφετέρου να ενισχύσουν την ενσυναίσθηση τους.

**Μέσα από την συμμετοχή τους στο εκπαιδευτικό σεμινάριο οι συμμετέχοντες εκπαιδευτικοί θα μπορέσουν να**

* Να κατανοήσουν το φαινόμενο του σχολικού εκφοβισμού και να συμβάλλουν στην πρόληψη και στην αντιμετώπιση του.
* Να αναγνωρίσουν την αναγκαιότητα και την χρησιμότητα των ορίων στην σχολική κοινότητα.
* Να ενδυναμώσουν την αυτοεκτίμηση των μαθητών
* Να βελτιώσουν τις τεχνικές αποτελεσματικής επικοινωνίας μέσα στη τάξη.
* Να ενισχύσουν την αποδοχή της διαφορετικότητας και την ενσυναίσθηση στην τάξη
* Να εκπαιδευτούν σε εργαλεία για την πρόληψη και την αντιμετώπιση του σχολικού εκφοβισμού στους μαθητές μέσα από την εξοικείωση τους με την βραχεία παρέμβαση «ΕΧΩ ΤΗ ΔΥΝΑΜΗ»

* Με την ολοκλήρωση του σεμιναρίου «ΈΧΩ ΤΗ ΔΥΝΑΜΗ» θα δοθεί στους εκπαιδευτικούς που θα εφαρμόσουν το πρόγραμμα, ο οδηγός συντονιστή για την υλοποίηση και τα συνοδευτικά υλικά.

**Ημερομηνία Εκπαιδευτικού Σεμιναρίου:**

**Δευτέρα 12 Δεκεμβρίου 2022 και ώρες 17.00-19.00μμ.**

**Συντονίστρια του Εκπαιδευτικού Σεμιναρίου:** Διονυσία Γιαννοπούλου, Κοινωνική Λειτουργός, Στέλεχος Πρόληψης Και Ψυχοθεραπεύτρια

**Χώρος διεξαγωγής :** Κέντρο Πρόληψης Κηφισιάς «ΠΡΟΝΟΗ», Δήλου 10, Κηφισιά.
**Αριθμός συμμετεχόντων/-ουσών :** 20 άτομα.

**Δηλώσεις συμμετοχής:** έως την **Τετάρτη 7Δεκεμβρίου 2022**, συμπληρώνοντας την αίτηση: <https://forms.gle/pwGmbbfCMaErQWt7A>

Για οποιαδήποτε πληροφορία μπορείτε να επικοινωνείτε με την κ. Διονυσία Γιαννοπούλου στο τηλέφωνο 2108082673, Τρίτη με Παρασκευή 9.00 – 13.00 . Θα προηγηθούν οι εκπαιδευτικοί των Σχολείων των Δήμων Κηφισιάς – Ν. Ερυθραίας και Εκάλης και κατά δεύτερη επιλογή τα σχολεία όμορων δήμων.

 **Με εκτίμηση**

Σωτηρία Μακαρώνη

Ψυχολόγος Υγείας MSc-Ψυχοθεραπεύτρια

**Επιστημονικά Υπεύθυνη**

